  Виталий Пронин Та интые луысал крематорий.Улонысь кошкемъёсты ватыны Ижлы арлы быдэ кулэ 4 гектар музъем. Шоркар котырысь 8 шайвылъёсын кылемын на 31 гектар гинэ - со 5 арлы сяна уз тырмы ни.Интыяз луысал крематориез усьтон. Проектын чакламын вал сое Западной шайвыл котырын ӝутыны. Юртэз 90-тӥ аръёсы пуктыны но кутскизы вал ни. Но уксё тырмымтэен, лэсьтӥськонэз уретоно луиз. Крематориез пуктон сярысь кылпум 2013-тӥ арын выльысь ӝутскем бере пумитъяськыны ӧдъязы Машиностроительёслэн городоказы улӥсьёс: улон юртъёсмы крематорийлэсь кыдёкын ик ӧвӧл, отысь ӵын котыр инкуазез кырсёмытоз, уг пот такем кӧшкемыт юрт вӧзын улэммы.Иж администрация бордын кылдытэм Городэз радъянъя кенеш та нуналъёсы огкылэ вуиз: Западной шайвыл котырын ӝоген мытэмын луоз ик крематориез пуктон. Проектъя со 1 иськемлы палэнын сылоз Радужный микрорайонлэсь, нош Машиностроительёслэн городоксылэсь - 3 иськемлы. Ижлэн йырыз Ю. Тюрин пусъемъя, чылкытлыкъя куронъёс лыдэ басьтэмын.Елена Тугашова  